**Forskrift om endring av forskrift om miljømessig sikkerhet for norske skip og flyttbare innretninger**

Hjemmel: Fastsatt av Sjøfartsdirektoratet 21.12.2023 med hjemmel i lov 16. februar 2007 nr. 9 om skipssikkerhet (skipssikkerhetsloven) § 2, § 3, § 6, § 13, § 31, § 32, § 33, § 34, § 35, § 37, § 38, § 41, § 42, § 43 og

§ 47, jf. delegeringsvedtak 16. februar 2007 nr. 171, delegeringsvedtak 31. mai 2007 nr. 590 og

delegeringsvedtak 29. juni 2007 nr. 849.

# I

I forskrift 30. mai 2012 nr. 488 om miljømessig sikkerhet for skip og flyttbare innretninger gjøres følgende endringer:

§ 12a skal lyde:

§ 12a Overvåking, rapportering og verifikasjon av klimagassutslipp fra skip

For lasteskip og passasjerskip med bruttotonnasje 5000 eller mer som fører last eller passasjerer til eller fra havn i EØS-området, gjelder krav til overvåkning, rapportering og verifikasjon av klimagassutslipp i forordning (EU) 2015/757, jf. forskrift 23. desember 2004 nr. 1851 om kvoteplikt og handel med kvoter for utslipp av klimagasser § 2-1a tilsvarende.

Fra 1. januar 2025 omfatter bestemmelsen stykkgodsskip med bruttotonnasje 400 eller mer som fører last til eller fra havn i EØS-området, og offshorefartøy med bruttotonnasje 400 eller mer som skifter besetning i en havn i EØS-området.

# II

Forskriften trer i kraft 1. januar 2024.